OKUSOOKERA ddala olina okumanya nti omukwano okunywera, omwami n’omukyala mulina okwewaayo okunyweza omukwano guno.
Omusajja ssinga ofaayo naye nga munno si byaliko era omukwano tegusobola kunywera.
Ennaku zino weesanga nti omu ku bafumbo afuba okulaba ng’omukwano gunywera naye ng’omulala si by’aliko. Embeera eno weeri kubanga abantu bangi bayingira obufumbo nga si bamalirivu era bakikola kutuusa mukolo.
Kati bw’atuuka mu bufumbo n’amenya munne. Okunyweza mukwano walina okubaawo mukwano wakati wammwe era nga mwagalana kubanga mu mukwano buli omu yeeguya munne.
Mulina okubeera n’obwesigwa, obugumiikiriza, obusaasizi, okwagaliza, n’ebirala.
Buli omu alina okufaayo ku munne era gwe omusajja okukola obuvunaanyizibwa ng’omusajja, kiyamba munno naye okukola obunaanyizibwa bwe.
Ekirala bw’oyingira omukwano tolowooza nti olina okukyusa munno era olina okumanya nti munno alina ebirungi naawe olina ebirungi ate n’ebibi. Teri atuukiridde era mulina okuyiga okusonyiwagana.
Bingi ebikuuma omukwano ne gunywera era sisobola kubimenya byonna wano mu mawulire.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn